มจร.ได้อันดับที่ 2 ของโลก มหาวิทยาลัยด้านพระพุทธศาสนา ประจำปี 2018
เมื่อวันที่ 27 ส.ค. พระสุธีรัตนบัณฑิต (สุทิตย์ อาภากโร) เจ้าอาวาสวัดสุทธิวราราม ในฐานะ ผอ.สถาบันวิจัยพุทธศาสตร์ มหาวิทยาลัยมหาจุฬาลงกรณราชวิทยาลัย (มจร.) กล่าวว่า เว็บไซต์ www.4icu.org หรือ UniRank ได้ประกาศผลการจัดอันดับมหาวิทยาลัยด้านพระพุทธศาสนาประจำปี 2018 หรือ พ.ศ.2561 ขึ้นเป็นครั้งแรก โดย มจร.ได้รับการจัดอันดับให้อยู่ในอันดับ 2 ของโลก เป็นรองเพียง มหาวิทยาลัยเรียวโกกุ เมืองเกียวโต ประเทศญี่ปุ่นเท่านั้น โดยมีมหาวิทยาลัยทางพระพุทธศาสนาจากทั่วโลกรวม 62 แห่ง ได้รับการจัดอันดับในครั้งนี้ ซึ่งจะมีการนำมหาวิทยาลัยที่มีการจัดการเรียนการสอนในวิชาด้านพระพุทธศาสนาจนได้รับการยอมรับ เข้ามาร่วมจัดอันดับในครั้งนี้ด้วย,ในส่วนของประเทศไทยพบว่า ได้รับการจัดอันดับอีก 3 แห่ง คือ อันดับที่ 6 มหาวิทยาลัยราชภัฏนครปฐม อันดับที่ 28 มหาวิทยาลัยมหามกุฏราชวิทยาลัย และอันดับที่ 34 มหาวิทยาลัยราชภัฏศรีสะเกษ นอกจากนี้ในการจัดอันดับมหาวิทยาลัยในประเทศไทยประจำปี 2019 หรือ พ.ศ.2562 ของเว็บไซต์ดังกล่าว ยังพบด้วยว่า มจร. ได้รับการจัดอันดับให้อยู่ที่ 17 ขยับขึ้นจากปี 2018 หรือ พ.ศ.2561 ซึ่งอยู่ที่อันดับ 35 ,พระสุธีรัตนบัณฑิต กล่าวต่อว่า การที่ มจร.ได้รับการจัดอันดับให้เป็นมหาวิทยาลัยด้านพระพุทธศาสนาอันดับ 2 ของโลก เพราะตลอดหลายปีที่ผ่านมา มจร.มีการจัดการเรียนการสอนในหลักสูตรนานาชาติตั้งแต่ระดับปริญญาตรีโทและเอกมาอย่างต่อเนื่อง ทั้งยังมีนิสิตนานาชาติเข้ามาศึกษาต่อมากเป็นอันดับ 3 ของประเทศ และมีการตีพิมพ์วารสารทางวิชาการมาแล้วมากกว่า 20 ฉบับ จึงทำให้ได้รับความสนใจและยอมรับในระบบการจัดการศึกษาด้านพระพุทธศาสนา ทำให้มีชาวต่างชาติเข้ามาศึกษาต่อที่ มจร.เป็นจำนวนมากในช่วงหลายปีที่ผ่านมา ,ผอ.สถาบันวิจัยพุทธศาสตร์ มจร. กล่าวด้วยว่า สำหรับเว็บไซต์ www.4icu.org หรือ UniRank เป็นการจัดอันดับเว็บไซต์มหาวิทยาลัยชื่อดังที่ได้รับการยอมรับจากทั่วโลก มีสำนักงานอยู่ที่ประเทศออสเตรเลีย โดยจะดำเนินการจัดอันดับความนิยจากการเข้าชมเว็บไซต์มหาวิทยาลัยจากทั่วโลก เป็นการวิเคราะห์ข้อมูลในแบบ Web Popularity ทั้งนี้ UniRank ได้เริ่มทำการจัดอันดับมาตั้งแต่เดือน ค.ศ.2005 หรือพ.ศ.2548 โดยจะมีรายงานปีละ 2 ครั้ง คือเดือน ม.ค.และเดือน ก.ค. ซึ่งจุดประสงค์ในการจัดอันดับเพื่อจัดอันดับความนิยมของมหาวิทยาลัยไทยและมหาวิทยาลัยนานาชาติในทั่วโลก ที่ได้รับความนิยมในการเข้าชมเว็บไซต์ของมหาวิทยาลัย ความไว้วางใจ การเชื่อมโยงที่มีประสิทธิภาพ โดยเฉพาะอย่างยิ่งในการช่วยให้นักศึกษาจากนานาชาติสามารถค้นหาข้อมูลที่ต้องการได้ครบถ้วน นอกจากนี้เว็บไซต์ที่จะถูกนำมาจัดอันนั้นจะต้องเป็นเว็บไซต์ที่มีข้อมูลถูกต้อง ครบถ้วน และมีการอัปเดตข้อมูลข่าวสารโดยตลอด.
ผลการจัดอันดับมหาวิทยาลัยด้านพระพุทธศาสนาประจำปี 2018 มหาวิทยาลัยมหาจุฬาลงกรณราชวิทยาลัยได้อันดับ 2 ของโลก เป็นรองมหาวิทยาลัยเรียวโกกุ เมืองเกียวโต ประเทศญี่ปุ่น
มจร.,มหาวิทยาลัยมหาจุฬาลงกรณราชวิทยาลัย,ผลการจัดอันดับ,มหาวิทยาลัย,พระพุทธศาสนา,อันดับ 2,วิชาพระพุทธศาสนา,การศึกษา